জানা যায়, গত বুধবার ওই বন্দর দিয়ে মাছ রপ্তানির সময় ত্রিপুরায় বিবদমান দুটি দলের কোন্দলের কারণে বাংলাদেশি ব্যবসায়ীদের প্রায় ২২ লাখ টাকার মাছ নষ্ট হয়ে যায়। এরপর গত বৃহস্পতিবার আগরতলা বন্দর দিয়ে মাছ ও অন্য কিছু মালামাল বের হতে দিলেও, সার্বিক অচলাবস্থা নিরসন হয়নি। এ ব্যাপারে বাংলাদেশের ব্যবসায়ীদের পক্ষ থেকে ভারতীয় ব্যবসায়ীদের সঙ্গে যোগাযোগ করা হলেও এখন পর্যন্ত কোনো সুরাহা হয়নি। ফলে সার্বিক বিবেচনায় আজ থেকে অনির্দিষ্টকালের জন্য আখাউড়া বন্দর দিয়ে সব ধরনের পণ্য আমদানি ও রপ্তানি বন্ধ ঘোষণা করা হয়।